Olena Rozvadovska

{}
Olena Petrivna "Lena" Rozvadovska  ni mtetezi wa haki za watoto kutoka nchini Ukraini.

 Maisha ya awali na kazi 
Rozvadovska alikulia magharibi mwa Ukraini.

Hadi mwaka 2015, Rozvadovska alifanya kazi Kyiv kama mshauri wa UNICEF na katika Ofisi ya Rais wa Ukraini kama mtetezi wa umma wa haki za watoto.

 Uanaharakati 
Mwaka 2015, baada ya Urusi kuitwaa Crimea, Rozvadovska aliacha kazi zake, akahamia Slovyansk, na kuwa mfanyakazi wa kujitolea akisaidia watoto na familia zao katika "eneo la kijivu" la Ukraini, ikiwemo Donbas. Akiwa kama mfanyakazi wa kujitolea, hakuwa na uhusiano rasmi na mashirika ya kidini au yasiyo ya kidini, ingawa mara nyingi alishirikiana na mashirika makubwa. Kazi yake ilijumuisha kuwafundisha watoto kuhusu hatari za mabomu ya ardhini.

Mwaka 2019, Rozvadovska alianzisha shirika la  sauti ya watoto  (Voices of Children) pamoja na mtengenezaji filamu Azad Safarov yenye malengo ya kusiliza ,kuunga mkono na kutetea haki za watoto. Wakati huo Safarov alikuwa akirekodi makala ya A House Made of Splinters, na Rozvadovska alikuwa mratibu wa eneo kwa makala hiyo ilipokuwa ikirekodiwa Lysychansk. Shirika hilo hutoa msaada wa kisaikolojia kwa watoto walioathiriwa na migogoro ya Ukraini na Urusi, na kuendesha programu za ubunifu zinazowawezesha watoto kueleza na kushughulikia hisia zao.

Baada ya Urusi kuivamia Ukraini Februari 2022, Rozvadovska na wenzake walihamia Lviv Oblast, na waliendelea kutoa huduma kwa njia ya mtandao huku wakipanga misaada kwa familia zilizokuwa zikikimbia eneo hilo. Kufikia 2023, Voices of Children ilikuwa na takriban wanasaikolojia 100 katika vituo 14 kote Ukraini.

Mwaka 2023, Rozvadovska alichapisha kitabu War through the Voices of Children.

 Utambuzi 
Mwaka 2023, Rozvadovska aliorodheshwa katika orodha ya BBC ya Wanawake 100 wenye ushawishi na mchango kwa jamii. Alikuwa mmoja wa wanawake watatu kutoka Ukraini waliopatikana kwenye orodha hiyo pamoja na mwandishi Oksana Zabuzhko na mwanaharakati wa hali ya hewa Iryna Stavchuk.

 Marejeo 

Jamii:wanaharakati wa Ukraine
Jamii:WikiGap JWK 2026